《过虎关》
宋代·米芾

凭轼下虎关，扬舲下清洛。川神秘幽姿，灵介破大朴。

壮哉河山固，皆是大禹凿。舟人歌大禹，水怪不敢作。

功宣欲万祀，人望只如昨。短哦复长咏，豪举亦哀噱。

梦寐三川胜，使事少行乐。无雨洗嵩少，春烟淡寥廓。

作者简介：米芾（1051-1107），北宋书法家、画家，书画理论家。祖籍太原，迁居襄阳。天资高迈、人物萧散，好洁成癖。被服效唐人，多蓄奇石。世号米颠。书画自成一家。能画枯木竹石，时出新意，又能画山水，创为水墨云山墨戏，烟云掩映，平淡天真。善诗，工书法，精鉴别。擅篆、隶、楷、行、草等书体，长于临摹古人书法，达到乱真程度。宋四家之一。曾任校书郎、书画博士、礼部员外郎。